Senaatin oikeusosaston päätös pahoinpitelystä (SOO 1916 I 529)
5 heinäkuuta 1916,   SOO 1916 I 529

529. Talollisenlesken Amanda Ni:n ja Itsellisenpojan K. M. No:n valitukset kuoleman tuottanutta pahoinpitelyä kosk. jutussa. Kruununnimismies B. J. Färlingin ja Amanda Ni:n syytteestä tuomitsi Ulvilan KO päät. 23/1 1914, RL 21 luv. 4 § 2 mom. nojalla, No:n, joka oli puukolla lyönyt Amanda Ni:n poikaan useita haavoja seurauksella että tämä oli käteensä saamastaan haavasta syntyneen verenmyrkytyksen takia kuollut, pidettäväksi vankeudessa 1 v. 6 kk. sekä velvoitti hänet suorittamaan korvausta. Turun HO tuomitsi päät. 13/12 1915 No:n, koska k.o. pahoinpitely oli ollut sitä laatua, ettei ollut todennäköistä syytä luulla kuoleman siitä seuraavan, mainitun lainkohdan nojalla 6 kk. vankeuteen, mutta vahvisti muuten KO:n päät. OO: Ei muuta muutosta kuin että No. saman lainkohdan nojalla tuomittiin pidettäväksi 1 v. vankeudessa. – (1 jäsen vahvisti KO:n päät.)

</div>

Lähde
 Suomen senaatin oikeusosaston päätökset ja tuomiot 1916, Helsinki 1918, osa I päätökset, sivu 209.

Huomautukset

 Asianosaisten sukunimestä on tallennettu vain alkukirjaimet. Lähteessä sukunimet ovat kokonaisina.

Lyhenteet
 HO = hovioikeus
 kk. = kuukautta, kuukaudeksi
 KO = kihlakunnanoikeus
 k.o. = kyseessäoleva
 kosk. = koskevassa
 luv. = luvun
 mom. = momentin
 OO = (senaatin) oikeusosasto
 päät. = päätöksessään, päätöksen
 RL = rikoslain
 SOO = senaatin oikeusosasto
 v. = vuosi

Senaatin oikeusosaston ratkaisut